*SzMSz 3. számú melléklet*

**Az Önkormányzati Bizottságok feladat- és hatásköre**

**I.**

**Általános Feladatok**

1. A bizottság (ok) működésére vonatkozó szabályokat a Mötv., valamint az SZMSZ állapítja meg.
2. A bizottság (ok) saját maguk állapítják meg működésük részletes szabályait.
3. A bizottság (ok) – feladatkörükben – előkészítik a képviselő-testület döntéseit, szervezik és ellenőrzik a döntések végrehajtását.
4. A képviselőtestület minden évben – munkatervének elfogadásakor – meghatározza
5. melyek azok az előterjesztések, amelyet a bizottság nyújt be,
6. mely előterjesztéseket kell a bizottság állásfoglalásával benyújtani a képviselő-testületnek.

**II.**

**Egyes bizottsági feladatok**

**Pénzügyi Bizottság**

1. Véleményezi a költségvetésről szóló valamint a zárszámadási rendelet, a pénzmaradvány elszámolását,
2. A képviselőtestületi előterjesztés előtt véleményezi a jövő évi költségvetési koncepciót illetve állásfoglalást készít az önkormányzat gazdasági programjáról,
3. Véleményezi az önkormányzat és intézményei gazdálkodásáról szóló beszámolókat,
4. Véleményezi az intézményben végzett pénzügyi ellenőrzések tapasztalatait, javaslatokat fogalmazhat meg a takarékos gazdálkodás érdekében, részt vesz az ellenőrzések végzésében.
5. Ellenőrzi az Önkormányzat vagyonát, tulajdonát, az Önkormányzati vagyonnal való gazdálkodást.
6. Javaslatot tesz a hitelek felvételére, illetve véleményezi az erre irányuló javaslatokat.
7. A Képviselő-testület gazdálkodással kapcsolatos esetenkénti megbízásait végzi.

**Ügyrendi, Környezetvédelmi és Közbiztonsági Bizottság**

1. Megvizsgálja a képviselők összeférhetetlenségi ügyeit, erről jelentést ad az önkormányzatnak.
2. Állást foglal a képviselő-testület illetve a bizottságok működését érintő ügyrendi kérdésekben.
3. Bonyolítja a képviselő-testület hatáskörébe tartozó titkos szavazással történő választásokat.
4. Kidolgozza az önkormányzat szervezeti- és működési szabályzatát és vizsgálja a hatályosulását, szükség esetén javaslatot tesz módosításra, vagy új szabályzat alkotására.
5. Javaslatot tesz a polgármester bérfejlesztésére, jutalmazására.
6. Nyilvántartja és ellenőrzi a képviselők és a polgármester vagyonnyilatkozatait. Ennek keretében a bizottság saját maga határozza meg működésének részletes szabályait, külön részletezve a vagyonnyilatkozatok nyilvántartási rendjét, a nyilvánosság biztosítását, a nem nyilvános adatok védelmét, valamint a vagyonnyilatkozattal kapcsolatos eljárás lefolytatásának részletes rendjét.
7. Figyelemmel kíséri a város környezetvédelmi helyzetét, környezetvédelmi előírások, intézkedések megvalósítását. Szükség esetén eljárást kezdeményez az illetékes szervnél.
8. Figyelemmel kíséri a tűzrendészeti feladatok ellátását, a közrend- és közbiztonság helyzetét.
9. Figyelemmel kíséri a polgárőrség munkáját.
10. Részt vesz a Polgármester, Alpolgármester, Jegyző ellen indított fegyelmi ügyek előkészítésében.
11. Figyelemmel kíséri az Önkormányzat és szervei szabályszerű működését.
12. Végzi mindazokat a teendőket, amelyekkel a Képviselő-testület esetenként megbízza.

**Oktatás, Kulturális és Sport Bizottság**

1. A művelődéssel, közoktatással, sporttal kapcsolatos érdekek feltárása. Közreműködés a helyi közművelődési, közoktatási és sport feladat kidolgozásában.
2. Közreműködik a hozzátartozó területek programjainak, költségvetésének előkészítésében, véleményezi programjaikat és ellenőrzi a végrehajtást.
3. Kapcsolatot tart:
4. az önkormányzat nevelési, oktatási, közművelődési és sport intézményeivel
5. a kulturális hagyományok és értékek ápolása érdekében a művelődésre, társas életre szerveződő közösségekkel a lakosság művészeti kezdeményezéseivel, önszerveződő közösségeivel.
6. Ellenőrzi
7. az önkormányzati intézményekben folyó közoktatási, közművelődési és sport munkát
8. a gyermekek és az ifjúság érdekképviseletét.
9. kétévenként átfogó beszámolót kérhet a hozzátartozó önkormányzati fenntartású közoktatási intézmények vezetőitől az intézmény tevékenységéről.
10. Figyelemmel kíséri és támogatja a város tehetséges fiataljainak előmenetelét, a városban való letelepedését.
11. Támogatja az új közművelődési formák kialakítását, a testneveléssel és sporttal foglalkozó szervezeteket.
12. Együttműködik a városban működő nem önkormányzat által fenntartott nevelési, közoktatási és felsőoktatási intézményekkel.
13. Előzetesen véleményezi és képviseli
14. az önkormányzati közoktatási, közművelődési és sport intézmények alapítására, összevonására, megszüntetésére irányuló javaslatokat
15. a feladatkörébe tartozó intézmények vezetői megbízatására, a megbízás visszavonására vonatkozó előterjesztéseket
16. a területen dolgozók és a szolgáltatást igénybe vevők részéről érkező észrevételeket fogadja és továbbítja a megfelelő fórumokhoz
17. művészeti alkotás önkormányzati tulajdonban lévő épületen, közterületen való elhelyezésére, áthelyezésére, felújítására, lebontására vonatkozó előterjesztéseket - az önkormányzat által fenntartott művelődési intézmény tevékenységét - az intézmény nem kulturális célú - éven túli - igénybevételéhez való hozzájárulás megadására vonatkozó előterjesztést
18. az utca, településrész és intézmény név megállapítására vagy megváltoztatására irányuló javaslatokat.
19. Javaslatokat dolgoz ki a közoktatási, közművelődési és sport intézmények működtetésére, valamint a szervezeti és működési szabályzatának jóváhagyására.
20. Segítséget nyújt a helyi iskolapolitika kialakításához, a közoktatási intézmények működéséhez szükséges feltételek meghatározásához, a költségvetés megállapításához, elosztásához, az anyagi- műszaki- szervezeti- és személyi feltételek megteremtéséhez.
21. Javaslataival elősegíti, hogy a közoktatási intézmények élére olyan vezetők kerüljenek, akik szakmailag és emberi tulajdonságaiknál fogva leginkább alkalmasak az irányításra, szolgáltatás színvonalának az emelésére.
22. Figyelemmel kíséri a település területén, - esetleg ezen kívül is, de a város ifjúságára (kiskorúakra, fiatalkorúakra) kiható – veszélyeztető okokat és azok megszűntetését kezdeményezi, illetve tevőleges segítséget nyújt a megszűntetéséhez, a tett intézkedéseket figyelemmel kíséri.
23. Javaslatot tesz a város éves rendezvénytervének elkészítésére és aktívan részt vesz annak lebonyolításában, megszervezésében.

**Szociális és Egészségügyi Bizottság**

1. Elemzi a város egészségügyi és szociális ellátottságát, javaslatot dolgoz ki a színvonal növelésére.
2. Közreműködik a hozzá tartozó ágazatok programjainak előkészítésében, véleményezi azokat és ellenőrzi a feladatok végrehajtását.
3. Különös gondos fordít
4. az egészséges életmód népszerűsítésére
5. a városi szociális háló kiépítésére és hatékony működtetésére
6. az önkormányzat által benyújtott pályázatok előkészítésére és véleményezésére.
7. Ellenőrzi
8. a szociális segélyezési gyakorlatot
9. az egészségügyi és szociális hálózatot.
10. Tájékoztatást kér az intézményektől, civil szervezetektől éves munkatervükről, tevékenységükről.
11. Figyelemmel kíséri:
12. közegészségügy, környezet és természetvédelem helyzetét
13. az alkoholizmus elleni megelőzés lehetőségeit (javaslatot tesz annak javítására)
14. a hátrányos helyzetű lakosság helyzetét, s az annak javítására irányuló ágazati feladatok ellátását (koordinálja e tevékenységet)
15. az idősek, betegek és a megváltozott munkaképességűek helyzetét.
16. Előzetesen véleményezi az önkormányzati egészségügyi és szociális intézmények alapítására, átszervezésére, megszüntetésére irányuló döntések tervezetét, ezen intézmények körében a vezetői munkakörök betöltésére vonatkozó javaslatokat.
17. Az egészségügyi és szociális intézmények hatékony működtetésére javaslatokat dolgoztat ki.
18. Kapcsolatot tart a település gyámügyi és szociális ügyeket intéző dolgozóival (családsegítő), egyedi hatósági ügyekben véleményt nyilvánít, közreműködik az ellenőrzésekben.
19. Évenként helyszíni szemlét tart a hátrányos helyzetű lakosság közegészségügyi, (környezetvédelmi) állapotának figyelemmel kisérése céljából a település illetékes dolgozóival.
20. Végzi a Képviselő-testület által esetenként meghatározott egyéb feladatokat.

**Városfejlesztési és Pályázati Bizottság**

1. Vizsgálja és véleményezi a vállalkozási tevékenységeket.
2. A közműhálózat fejlesztésének meghatározására javaslat készítése.
3. A támogatások pályázatainak előkészítése.
4. Az idegenforgalom és az üdülőterület fejlesztésében való közreműködés.
5. Az önkormányzati fejlesztések meghatározása.
6. Az önkormányzati ingatlanok hasznosítására, valamint a közterület-használati díjak megállapítására javaslat készítése.
7. A Városfejlesztési és -rendezési tervek, elképzelések véleményezése, összehangolása.
8. Településpolitikai szempontok kidolgozása.
9. Helyi ipar, kereskedelem helyzetének figyelemmel kísérése, fejlesztésének lehetőségei.
10. Piacok, vásárok rendjének véleményezése.
11. Részt vesz az önkormányzati beruházásokra kiírt pályázatok elbírálásában.
12. Meghatározza a városfejlesztési prioritásokat.
13. Közreműködik az építési, közlekedési és vízügyi tervfeladatok előkészítésében és végrehajtásának ellenőrzésében.
14. Együttműködik a település gazdasági szereplőivel (mezőgazdasági, ipar, kereskedelem, szolgáltatás, stb.) a gazdasági fejlődés koncepciójának kidolgozásában, megvalósításában.
15. Együttműködik a településen működő gazdasági érdekképviseletekkel, civil szervezetekkel.
16. Véleményezi az Önkormányzat munkaprogramját és költségvetési rendeletét.
17. Véleményezi az Önkormányzati beruházások megvalósítását.
18. Véleményezi az Önkormányzat hitelfelvételi szándékának gazdasági, műszaki indítékait.
19. Figyelemmel kíséri az Önkormányzat gazdasági törekvéseit elősegítő pályázati lehetőségeket és kezdeményezi a megfelelő pályázatokon való részvételt.
20. Közreműködik a település általános és részletes rendezési terveinek kidolgozásában.
21. Részt vesz az önkormányzati beruházásokra kiírt pályázatok elbírálásában.
22. Közreműködik az idegenforgalom és üdülőterület fejlesztésében.
23. Az önkormányzati ingatlanok hasznosítására, valamint a közterület-használati díjak megállapítására javaslatot készít.
24. Piacok, vásárok rendjének véleményezése.
25. A költségvetésben elfogadott összeg erejéig javaslatot tesz az építendő vagy felújítandó utak, járdák sorrendjére.